ڕۆبێرتا مێتسولا
ڕۆبێرتا مێتسولا تێدێسکۆ () تریکاس سیاسەتمەدارێکی ماڵتایە و لە مانگی یەکی ساڵی ٢٠٢٢ەوە وەک سەرۆکی پەرلەمانی ئەورووپا کاردەکات. مێتسولا بۆ یەکەمجار لە ساڵی ٢٠١٣ وەک نوێنەری ماڵتا بووە ئەندامی پەرلەمانی ئەورووپا. لە مانگی تشرینی دووەمی ٢٠٢٠ وەک جێگری یەکەمی پەرلەمانی ئەورووپا ھەڵبژێردرا. دوای کۆچی دوایی دەیڤید ساسۆلی لە ١١ی کانوونی دووەمی ٢٠٢٢، مێتسولا وەک سەرۆکی کاتی و دوای ھەفتەیەک وەک سەرۆکی پەرلەمانی ئەورووپا ھەڵبژێردرا. ڕۆبێرتا مێتسولا گەنجترین کەسە کە ئەم پۆستە بەدەست ھێناوە. ھەروەھا سێیەم ژنە کە دوای سیمۆن وەیی (١٩٨٢–١٩٧٩) و نیکۆڵ فۆنتێن (١٩٩٩–٢٠٠٠) بۆ ئەو پۆستە ھەڵبژێردرا.

پەروەردە و چالاکیی پیشەیی 
مێتسولا پارێزەرە و پسپۆڕی یاسا و سیاسەتی ئەورووپایە. وەک ھاوپێچی ھاوکاری یاسایی و دادوەری ماڵتا لە نوێنەرایەتی ھەمیشەیی ماڵتا لە یەکێتی ئەورووپا کاری کردووە و لە ساڵی ٢٠١٢ تا ٢٠١٣ ڕاوێژکاری یاسایی نوێنەری باڵای یەکێتیی ئەورووپا بووە بۆ کاروباری دەرەوە و کاروباری ئاسایش.

دژە لەباربردنی منداڵ 
ڕۆبێرتا مێتسولا لایەنگری سیاسەتەکانی دژە لەباربردنی منداڵە. بەڵام پشتگیری لە مافی کەمینە سێکسییەکان و گرووپە ئێڵ جی بی تییەکان دەکات. مێژووی دەنگدانی بە مافی زاوزێی ژنان ڕەخنەی زۆری لێکەوتەوە. لە ساڵی ٢٠١٥دا مێتسولا پەیوەندی بە نوێنەرانی دیکەی ماڵتا لە یەکێتی ئەورووپا کرد و ڕای گەیاند کە ئەوان «بە دڵنیایییەوە دژی لەباربردنی منداڵن». دوای ئەوەی وەک سەرۆکی کاتی پەرلەمانی ئەورووپا ھەڵبژێردرا، ڕای گەیاند کە ڕازییە لەگەڵ لەباربردنی منداڵ بە شێوەیەکی سەلامەت وەک مافێکی مرۆڤ.

سەرچاوەکان 

لەدایکبووانی ١٩٧٩
زیندووان